R A T I 0, 453 



conventione , quae interim legem contineat, a qua neque contrahentes ipsi 

 neque eorum successores recedant, idem est in iure private atque in gen- 

 tium iiu-e ? O , utinam Imperantes et subditi , utinam Europae Principes 

 et Civitates ipsae banc iuris privati admirabilem simplicitatem , indubitatam 

 veritatem , verissimamque aequitatem , suis etiam negotiis publicis adplicari 

 semper paterentur, id diligenter tenentes, nisi quod iustum sit utile esse 

 nihil. Scilicet cum Daflica, Italica, caeteris, etiam ipsa ilia Limburgica 

 quaestio, quae nos hoc ipso tempore vexat turbatque, ad iuris principia 

 revocanda est. Habeatur ratio temporum et personarum , — quae tamen 

 foedere nititur, regionis conditio tolli non poterit, nisi foedere in contra- 

 rium acto ; negligi autem non poterit quaestio , quocum foedus sit initum , 

 quis vero ut ab eo recedatur urgeat; denique vel ex iure privato consta- 

 bit, neminem succedere in emolumentum quin etiam onus in se recipere 

 videatur. 



Quod cum dico AA. HH. ! profecto non hoc volo , nuUo modo a iuris 

 privati recedere iuris vel gentimn vel publici placita , hoc vero contendo : 

 eo plenius diligentiusque ipsum cognoscendum esse ius privatum, ut hoc 

 ipsum recte perspiciatur , an et quatenus eius praecepta ad alteram iuris- 

 prudentiae partem recte transferantur nee ne. Sane si in regionum occu- 

 patione nescio qua symboUca admittenda saepe magis quam oportet a iure 

 privato recedunt, quod plenissimam adprehensionem requirit, negari tamen 

 nequit, ipsa hominum in civitatem consociatione circumscribi naturalem 

 singulorum agendi atque de suis rebus disponendi facultatem ; quod facit , 

 ut reip. cedere saepe cogamur, quod privatis non cedimus nisi volentes. 

 Ita etiam in successione imperii, heredes divisionis principium iuris privati 

 frustra adplicarent , seu potius , divisionem admittentes , ipsam iuris privati 

 distinctionem inter res dividuas et individuas negligerent. — Quo rectius 

 igitur , ut verbo dicam , natura , vis , ambitus et ratio iuris privati inteUi- 

 gatur, eo meUus etiam ipsius iuris publici gentiumque fines reguntur. 



Versatur autem praeterea ius privatum in expUcandis iis iuribus oiRciis- 

 que, quae nostra penitius intersunt, res domesticas spectat et famihares, 

 et meministis, quam temere in quaestionem quae hue pertinent revocent, 

 hoc ipso tempore , renmi communium et ipsius adeo societatis eversores , 

 qui se summa iniuria communistas et socialistas dicunt. Ita matrimonium 



